CELEX: C2004/251/03
Language: et
Date: 2004-10-09 00:00:00
Title: Kohtuasi C-246/04: Eelotsusetaotlus, mille esitas Verwaltungsgerichtshof 26. mai 2004. aasta otsusega liidetud kohtuasjas Turn- und Sportunion Waldburg versus Ülem-Austria Finanzlandesdirektion ja Edith Barris versus Tiroli Finanzlandesdirektion

9.10.2004   
            
            
               ET
            
            
               Euroopa Liidu Teataja
            
            
               C 251/2
            
         Eelotsusetaotlus, mille esitas Verwaltungsgerichtshof 26. mai 2004. aasta otsusega liidetud kohtuasjas Turn- und Sportunion Waldburg versus Ülem-Austria Finanzlandesdirektion ja Edith Barris versus Tiroli Finanzlandesdirektion
   (Kohtuasi C-246/04)
   (2004/C 251/03)
   Euroopa Ühenduste Kohus on saanud Verwaltungsgerichtshof'i 10. juuni 2004. aasta otsusega otsustatud eelotsusetaotluse liidetud kohtuasjas Turn- und Sportunion Waldburg v. Ülem-Austria Finanzlandesdirektion ja Edith Barris v. Tiroli Finanzlandesdirektion, mis saabus kohtukantseleisse 26. mail 2004.
   Verwaltungsgerichtshof küsib Euroopa Kohtult eelotsust järgmistes küsimustes:
   
               1.
            
            
               Kas liikmesriik võib teostada oma kaalutlusõigust maksumaksjatele nende endi maksustamise suhtes valikuõiguse andmisel nõukogu 17. mai 1977. aasta kuuenda direktiivi kumuleeruvate käibemaksudega seotud liikmesriikide õigusaktide ühtlustamise kohta - ühine käibemaksusüsteem: ühtne maksubaas (77/388/EMÜ) (1) (edaspidi direktiiv) artikli 13 jao C kohaselt ainult ühetaoliselt, hoolimata direktiivi artikli 13 jaos B punktis b sätestatud maksuvabastusest kinnisvara rendileandmisel, või võib liikmesriik teha maksuvabastuse andmisel eristusi näiteks käibe liikide või maksumaksjate gruppide alusel?
            
         
               2.
            
            
               Kas direktiivi artikkel 13 jagu B punkt b koosmõjus artikli 13 jao C tähega a lubab liikmesriikidel kehtestada regulatsiooni, nagu seda on UStG 1994 (käibemaksuseaduse) paragrahv 6 lõige 1 punkt 14 koosmõjus UStG 1994 paragrahv 6 lõige 1 punktiga 14, mille kohaselt piiratakse kinnisvara rendileandmisel ja liisimisel saadud käibe maksustamisel valikuvõimalust selliselt, et mittetulunduslikel spordiühingutel puudub valikuõigus?
            
         
               3.
            
            
               Kas direktiivi artikkel 13 jagu B punkt b koosmõjus artikli 13 jao C tähega a lubab liikmesriikidel kehtestada regulatsiooni, nagu seda on UStG 1994 paragrahv 2 lõige 5 punkt 2 koosmõjus Liebhabereiordunung'i (lemmikharrastuse määrus) paragrahv 1 lõige 2 punktiga 1 BGBl's (Bundesgesetzblatt) nr 33/1993 avaldatud redaktsioonis, mille kohaselt puudub valikuõigus rendile- või üürileandmisest saadava käibe maksustamisel, kui rendile- või üürileandmise tulemusena ei teki teatud ettenähtava perioodi jooksul kasumit või kogusissetuleku ülejääki ning tegemist on hoonega, mis on mõeldud eraisiku eluruumiks?
            
         
      (1)  EÜT L 145, 13.6.1977, lk 1.